Caprella mutica

Caprella mutica eller «japansk spøkelseskreps», er en art i slekten Caprella innenfor spøkelseskreps-familien (orden Caprelloidea eller «spøkelsestanglopper») - en type amfipoder. Larvene er planktoniske. De er relativt små, med to store og to små antenner. De lever bare i havet (saltvann).

Caprella mutica preges av seksuell dimorfisme hvor hannen er betraktelig større enn hunnen, tidvis mer enn dobbelt så lang. Hos arten er thorax (kroppen) lang mens for- og baklemmene er korte. Det ytre skallet kan ofte felles, og noen hunner er bare fertile når skallet er felt.Karin Boos, Gail V. Ashton, og Elizabeth J. Cook, «The Japanese Skeleton Shrimp Caprella mutica (Crustacea, Amphipoda): A Global Invader of Coastal Waters», i: Bella S. Galil, Paul F. Clark, og James T. Carlton, In the Wrong Place – Alien Marine Crustaceans: Distribution, Biology and Impacts - Invading Nature: Springer Series in Invasion Ecology nummer 6, 2011, side 129–158. ISBN 978-94-007-0590-6.

Arten kan bli 6 – 49 mm lang og den lever i farvann ved Japan, Korea, samt i Peter I-bukta ved Sibir. Den er også introdusert ved Russland, Kina, samt i Europa, Nordsjøen nord til Sverige, og ved New Zealand og California. Den er en invasiv art som har spredd seg til store deler av den tempererte klodens havområder gjennom ballastvann. De ble observert i Europa først ved Nederland på 1990-tallet.Frank Emil Moen og Erling Svensen, Dyreliv i havet - Nordeuropeisk marin fauna, 6. utgave 2014, side 264. I Norge er den påtruffet flere steder ytterst i Oslofjorden. Hos oss ble den første gang observert på et oppdrettsanlegg i Austevoll i året 1999.

De er dårlige svømmere som flytter seg på drivtang og sjøgress, og holder seg fast i store grupper på fritidsbåter og akvakulturfarmer, som da de invaderte New ZealandBoaties beware of the hitch-hiking, waving ‘alien’ invader - Niwa, New Zealand, besøkt 10. mars 2014.

De blir ofte lokalt tallrike og fortrenger lokale arter. Samtidig tjener de selv som fôr for blant annet laks.

I Fremmedartslista er Caprella mutica kategorisert som svært høy risiko på grunn av stort invasjonspotensial og middels økologisk effekt. og potensielt høy risiko på Svalbard.

 Taksonomisk plassering 
Slektens systematikk er i nyere tid beskrevet og oppdatert i 2003.Myers A.A. & Lowry J.K«., A phylogeny and a new classification of the Corophiidea Leach, 1814 (Amphipoda)», i. Journal of Crustacean Biology, nr 23, 2003, side 443-485.
Artens moderne tilhørighet i Caprella-krepsenes systematikk gis nedenfor i lys av 2013-revisjonen med basis i WoRMS-databasen.
 - WoRMS. Besøkt 4. mars 2014.

 Rekke: KREPSDYR (Crustacea) - 67 000 arter
 KLASSE storkreps (Malacostraca) - +25 000 arter Latreille, 1802
 Underklasse Eumalacostraca Grobben, 1892
 Overorden Peracarida Calman, 1904
 Orden amfipoder (Amphipoda) - 9 000 arter, 1 900 i ferskvann Latreille, 1816
 Underorden Senticaudata - 4 overfamilier, 59 familier Lowry & Myers, 2013
 Infraorden Corophiida
 Parvorden Caprellidira Leach, 1814 (sensu Lowry & Myers, 2013)
 Overfamilie Caprelloidea  Leach, 1814
 Spøkelseskreps (Caprellidae) Leach, 1814 = Pariambidae Laubitz, 1993
 Underfamilie Caprellinae Leach, 1814
 Slekt Caprella Lamarck, 1801
 Caprella mutica Schurin, 1935

 Referanser 

 Eksterne lenker 

 Beskrivelse og bilder av Caprella mutica - hos Life Desks. Besøkt 4. mars 2014.
 Beskrivelse og artsinformasjon - NOBANIS, besøkt 12. mars 2014.

Kategori:Amfipoder
Kategori:Krepsdyr formelt beskrevet i 1935
Kategori:Høyrisikoarter på fremmedartslista